King Kong (1976ko filma)

King Kong 1976ko John Guillermin britainiar zinema zuzendariak zuzendu eta Dino De Laurentiis italiar zinema ekoizleak ekoiztutako hondamendi filma bat da. Jeff Bridges, Charles Grodin eta Jessica Lange aktoreek antzeztu zuten.

1933ko King Kong film klasiko eta ospetsuaren berregokitzapena da, orduko hartan King Kong gorila erraldoia New York hiriko Empire State Building etxeorratzara igotzen baldin bazen, honako honetan World Trade Center dorre bikietara igo zen.

Oscar Sarietarako hiru izendapen jaso zituen, Logan's Run filmarekin batera bat irabaziz: Efektu berezi onenen Oscar Saria.

Gaur egun aski ospetsua den Jessica Lange aktorearen pantaila handirako lehenbiziko paper garrantzitsua izan zen.

 Argumentua 

Petrox Oil Company enpresak petrolioa topatu asmoz Fred Wilson (Charles Grodin) enpresaburua buru duen talde bat Mikronesiako "Skull Island" izeneko uharte misteriotsura bidali du. Haiekin batera Jack Prescott (Jeff Bridges) paleontologoa doa, bere ustez uharte hartan bizi den historiaurreko mustruo erraldoi bat topatuko bizi delakoan. Itsas bidaian zehar zinema ekoizpen talde bat zihoan ontzi bat hondoratu ondoren bizirik atera den emakume bat (Jessica Lange) erreskate txalupatxo batean ere topatuko dute. Uhartean lehorreratzean, oholesi erraldoi bat topatuko dute, eta hartan uhartetarrek bertako neska gazte bat plataforma batean jarri dutela ikusiko dute, jainko misteriotsu bati deituz hura sakrifizio moduan eskaini nahian.

 Aktoreak 
 Jeff Bridges: Jack Prescott
 Charles Grodin: Fred S. Wilson
 Jessica Lange: Dwan
 John Randolph: Ross kapitaina
 René Auberjonois: Roy Bagley
 Ed Lauter: Carnahan
 Julius Harris: Boan
 Jack O'Halloran: Joe Perko
 Dennis Fimple: Sunfish
 Jorge Moreno: Garcia
 Mario Gallo: Timmons
 John Lone: txinatar sukaldaria
 John Agar: hiriko ofiziala
 Sid Conrad: Petrox enpresako burua
 Keny Long: tximino mozorrodun gizona
 Garry Walberg: AEBko Armadako jenerala
 George Whiteman: AEBko Armadako helikoptero pilotua
 Wayne Heffley: AEBko Aire Armadako kolonela
 Eve McVeagh (krediturik gabe): kazetaria
 Corbin Bernsen (krediturik gabe): kazetaria
 Joe Piscopo (krediturik gabe): Bit Part
 Donald F. Glut (krditurik gabe): King Kongek ihes egiten duen anfiteatroko harmailetako tipoa
 Peter Cullen, Rick Baker eta Will Shepard: King Kongen paperan eta krediturik gabe

 Kanpo estekak 
 King Kong filmaren IMDBko fitxa irakurgai 

Kategoria:John Guillerminek zuzendutako filmak
Kategoria:Ameriketako Estatu Batuetako filmak
Kategoria:Efektu berezi onenen Oscar sariaren irabazleak
Kategoria:King Kongi buruzko filmak
Kategoria:Hondamendi filmak
Kategoria:John Barryren soinu bandadun filmak
Kategoria:Uharteetan girotutako filmak
Kategoria:Berregokitzapen filmak
Kategoria:Indonesian girotutako filmak
Kategoria:New Yorken girotutako filmak
Kategoria:Indiako Ozeanoan girotutako filmak
Kategoria:Itsasontzietan girotutako filmak
Kategoria:1976ko filmak
Kategoria:World Trade Center
Kategoria:Euskarazko audioa duten nazioarteko filmak
Kategoria:Euskaratutako filmak